گیبرالتار

گیبرالتار یان چیای تاریق ھەرێمێکی دەرەوەی بەریتانییە، ڕووبەرەکەی نزیکەی ٦٫٨ کم دووجایە و دانیشتووانەکەی ٣٠٠٠٠ کەس دەبێ. گوندێکی شاخاوییە لە کەناراوەکانی باشووری ئیسپانیا لە باشووری ڕۆژاوای ئەورووپا، دەکەوێتە کۆتایی باشووری نیمچەدوورگەی ئیبری و لە باکوور ھاوسنوورە لەگەڵ ئیسپانیا و بە یەکێک لە ناوچە بەناوەکانی بەریتانیا دادەنرێت. چیای تاریق لە بەشی کەناراوی بە گەرووی گیبرالتارەوە بەستراوەتەوە و دەریای ناوین بە ئۆقیانووسی ئاتلانتیک دەبەستێتەوە و لە ھەردوو لاشەوە مەغریب و ئیسپانیان. ڕووبەری ٦٫٧ کیلۆمەتری چوارگۆشەیە (٢٫٦ میل دووجا). تاشەبەردی گیبرالتار خاڵی سەرەکی ناوچەکەیە کە زیاتر لە ٣٠ ھەزار دانیشتووی ھەیە. لە ساڵی ١٧٠٤دا گیبرالتار لەلایەن ھێزە ھاوبەشەکانی بەریتانیا و ھۆڵەنداوە کە ئەوان بە ناوی بنەماڵەی ھاپسبۆرگەوە شەڕیان کرد گیرا، کە لەو کاتەدا بانگەشەی سەروەریی بەسەر ئیسپانیادا دەکرد. لە ساڵی ١٧١٣ خاوەنداری ناوچەی گیبرالتار بە ھەمیشەیی ڕادەستی بەریتانیا کرا. میری ئیسپانیا ھەرگیز دەسەڵاتی بەریتانیا بەسەر ئەم ناوچەیەدا ناناسێتەوە. گیبرالتار گرینگییەکی ستراتیژی گەورەی ھەیە. تەنگەی گیبرالتار تەنیا ١٣ کیلۆمەتر پانە و بەشێکی زۆری بازرگانی دەریایی لە جیھاندا بە ناو ئەو تەنگەدا دەڕوات. سەرچاوەکان دەروازەی ئەورووپا دەروازەی شانشینی یەکگرتوو دەروازەی جوگرافیا